
Duomenys kaupiami ir saugomi Juridinių asmenų registre, kodas 188787474

TVIRTINU
Bendrojo pagalbos centro viršininkas (Perkančiosios organizacijos vadovo arba jo įgalioto asmens pareigų pavadinimas)


________________________________
(Parašas)
Audrius Čiuplys___________________
(Vardas ir pavardė)/

PASTATO PRIEŽIŪROS PASLAUGŲ TEIKIMO SKELBIAMOS APKLAUSOS SĄLYGOS

1. BENDROSIOS NUOSTATOS

1.1. Šis mažos vertės viešasis pirkimas (toliau – pirkimas) vykdomas skelbiamos apklausos būdu, naudojantis Centrinės viešųjų pirkimų informacinės sistemos (toliau – CVP IS) priemonėmis. Pirkimas atliekamas, vadovaujantis Lietuvos Respublikos viešųjų pirkimų įstatymu (toliau – VPĮ), Mažos vertės pirkimų tvarkos aprašu, patvirtintu Viešųjų pirkimų tarnybos (toliau – VPT) direktoriaus 2017 m. birželio 28 d. įsakymu Nr. 1S-97 „Dėl Mažos vertės pirkimų tvarkos aprašo patvirtinimo“ (toliau – Aprašas), Lietuvos Respublikos civiliniu kodeksu, kitais viešuosius pirkimus reglamentuojančiais teisės aktais bei pirkimo dokumentais, kuriuos sudaro skelbimas apie pirkimą (toliau – Skelbimas), apklausos sąlygos (toliau – Sąlygos) bei pirkimo dokumentų paaiškinimai (patikslinimai). 
1.2. Pirkimo dokumentai skelbiami CVP IS. Perkančiosios organizacijos ir tiekėjo bendravimas ir keitimasis informacija vyksta naudojantis CVP IS priemonėmis. Elektroninėmis priemonėmis pasiūlymus gali teikti tik tie tiekėjai, kurie yra registruoti CVP IS, adresu https://pirkimai.eviesiejipirkimai.lt.
1.3. Pirkimas atliekamas laikantis lygiateisiškumo, nediskriminavimo, abipusio pripažinimo, proporcingumo ir skaidrumo principų bei konfidencialumo ir nešališkumo reikalavimų.
1.4. Susirašinėjimas su tiekėjais vykdomas CVP IS priemonėmis.
1.5. Tiekėjai ir (ar) jų įgalioti atstovai nedalyvauja susipažinimo su pasiūlymais, pasiūlymų nagrinėjimo ir vertinimo procedūrose. Informacija apie pirkimo dalyvius, jų pasiūlymuose nurodytas kainas suinteresuotiems dalyviams bus pateikta po sprendimo dėl pirkimą laimėjusio pasiūlymo priėmimo.

2. INFORMACIJA APIE PERKANČIĄJĄ ORGANIZACIJĄ IR PIRKIMO OBJEKTĄ

2.1. Bendrasis pagalbos centras (toliau – perkančioji organizacija) atlieka pirkimą ir numato įsigyti pastato priežiūros paslaugas.
2.2. Pirkimo objektas į dalis neskaidomas.
2.3. Pirkimo objektas apibūdintas ir reikalavimai jam nustatyti Techninėje specifikacijoje (Sąlygų 2 priedas).
2.4. Tiekėjas gali teikti vieną pasiūlymą. Tiekėjas privalo pateikti pasiūlymą visai techninėje specifikacijoje nurodytai pirkimo objekto apimčiai.
2.5. Tiekėjas gali apžiūrėti specialios paskirties pastatą, adresu Petro Vileišio g. 20A LT-10302 Vilnius, nuo 9.00 val. iki 14.00 val. iš anksto (prieš 1 dieną) suderinus norimą laiką. Dėl apžiūrėjimo kreiptis į Perkančiosios organizacijos Organizacinio skyriaus vyriausiąjį specialistą Raimundą Naktinį mob. 865031360, el. p. raimundas.naktinis@112.lt. 
2.6. Ilgiausias paslaugų teikimo terminas 36 mėnesiai.

3. REIKALAVIMAI TIEKĖJO KVALIFIKACIJAI 

3.1. Tiekėjo kvalifikacijos reikalavimai ir dokumentai, įrodantys atitiktį kvalifikacijos reikalavimams, pateikti lentelėje:

	
	Kvalifikacijos reikalavimas
	Dokumentai, įrodantys atitiktį kvalifikacijos reikalavimams

	3.1.1.


	Tiekėjas turi turėti bent vieną atestuotą (-us) darbuotoją (-us), atsakingą (-us) už šilumos ūkį, turintį (-čius), energetikos darbuotojo kvalifikaciją. 


	1. siūlomų specialistų sąrašas, pateikiamas užpildant Sąlygų 4 priede pateiktą lentelę;
2. Valstybinės energetikos inspekcijos prie Energetikos ministerijos arba kitos įgaliotos įstaigos išduotas, galiojantis energetikos darbuotojo kvalifikacijos atestatas ar lygiavertis dokumentas.

	3.1.2.
	Tiekėjas turi turėti bent vieną atestuotą darbuotoją (-us), atsakingą už elektros ūkį naudojantį iki 1000V, turintį energetikos darbuotojo kvalifikaciją (kvalifikacinė kategorija VK).


	1. siūlomų specialistų sąrašas, pateikiamas užpildant Sąlygų 4 priede pateiktą lentelę;
2. Valstybinės energetikos inspekcijos prie Energetikos ministerijos arba kitos įgaliotos įstaigos išduotas, galiojantis energetikos darbuotojo kvalifikacijos atestatas ar lygiavertis dokumentas. 

	3.1.3.
	Tiekėjas turi turėti bent vieną darbuotoją (-us) pastatų techninei priežiūrai, kuris (-ie) laimėjimo atveju vykdys pirkimo sutartį, kuris (-ie) turi turėti ne žemesnį kaip aukštesnįjį inžinerinį techninį išsilavinimą.
	1. siūlomų specialistų sąrašas, pateikiamas užpildant Sąlygų 4 priede pateiktą lentelę;
2. išsilavinimą įrodantis dokumentas.



3.2. Šiame pirkime Europos bendrasis viešųjų pirkimų dokumentas nenaudojamas. Dokumentus, įrodančius tiekėjo atitiktį kvalifikacijos reikalavimams, bus prašoma pateikti tik galimo laimėtojo. Tiekėjo pateiktas pasiūlymas bus laikomas laisvos formos deklaracija dėl atitikties keliamiems kvalifikacijos reikalavimams.
3.3. Jei bendrą pasiūlymą pateikia ūkio subjektų grupė, pagal jungtinės veiklos sutartį, Sąlygų 3.1 papunktyje nustatytus kvalifikacijos reikalavimus turi atitikti ir atitinkamai pateikti nurodytus dokumentus bent vienas ūkio subjektų grupės narys arba visi ūkio subjektų grupės nariai kartu. 
3.4. Tiekėjas, siekdamas atitikti Sąlygų 3.1.1 – 3.1.3 papunkčiuose nustatytus kvalifikacijos reikalavimus, gali remtis kitų ūkio subjektų pajėgumais, tik tuomet, kai tie subjektai, kurių pajėgumais bus pasiremta, patys teiks tas paslaugas, kuriems reikia jų pajėgumų.
3.5. Tiekėjai gali remtis kitų ūkio subjektų pajėgumais, neatsižvelgdami į tai, kokio teisinio pobūdžio yra jų ryšiai. Tiekėjas, kuris remiasi kitų ūkio subjektų pajėgumais, siekdamas atitikti Sąlygų 3.1 papunktyje nustatytus reikalavimus, gali remtis tik tokiais ūkio subjekto pajėgumais, kuriais jis realiai galės disponuoti pirkimo sutarties vykdymo metu. Šiuo atveju tiekėjai turi pareigą pasiūlyme įrodyti perkančiajai organizacijai, kad per visą pirkimo sutarties vykdymo laikotarpį ūkio subjekto, kurio pajėgumais buvo pasiremta, ištekliai, patirtis ir pajėgumai tiekėjui bus prieinami. Tam įrodyti tiekėjas turi pateikti sutarčių, ketinimo protokolų ar kitų dokumentų nuorašus/kopijas, kuriuose būtų nurodyta, kokiais ir kaip pajėgumais, patirtimi ir ištekliais konkrečiai naudosis tiekėjas pirkimo sutarties vykdymo metu ir, kurie patvirtintų, kad tiekėjui kitų ūkio subjektų ištekliai, patirtis ir pajėgumai bus prieinami per visą sutartinių įsipareigojimų vykdymo laikotarpį ir nurodyta, kad tiekėjas ir ūkio subjektas, kurio pajėgumais remiamasi, yra solidariai atsakingi už pirkimo sutarties vykdymą. Tokiomis pačiomis sąlygomis ūkio subjektų grupė gali remtis ūkio subjektų grupės dalyvių arba kitų ūkio subjektų pajėgumais.
3.6. Savo pasiūlyme tiekėjas turi nurodyti, kokius subtiekėjus / subteikėjus jis ketina pasitelkti, jei pasitelks.
3.7. Sudarius pirkimo sutartį, bet ne vėliau negu pirkimo sutartis bus pradedama vykdyti, tiekėjas privalo pranešti perkančiajai organizacijai jam tuo metu žinomus subtiekėjų / subteikėjų pavadinimus, kontaktinius duomenis ir jų atstovus. Tiekėjas turi informuoti apie minėtos informacijos pasikeitimus visu pirkimo sutarties vykdymo metu, taip pat apie naujus subtiekėjus / subteikėjus, kuriuos jis ketina pasitelkti vėliau.
3.8. Jeigu tiekėjo kvalifikacija dėl teisės verstis atitinkama veikla nebuvo tikrinama visa apimtimi, tiekėjas įsipareigoja, kad pirkimo sutartį vykdys tik tokią teisę turintys asmenys.
3.9. Kai tiekėjai teikia dokumentus, gautus iš institucijų, laikoma, kad dokumentai, nurodantys duomenis po pasiūlymų pateikimo termino pabaigos, yra priimtini, tačiau tiekėjo kvalifikacija turi būti įgyta iki pasiūlymų pateikimo termino pabaigos, ir tai turi būti užfiksuota pačiame dokumente.
3.10. Užsienio valstybių tiekėjų jų valstybėse išduoti kvalifikacijos reikalavimus įrodantys dokumentai legalizuojami vadovaujantis Dokumentų legalizavimo ir tvirtinimo pažyma (Apostille) tvarkos aprašu, patvirtintu Lietuvos Respublikos Vyriausybės 2006 m. spalio 30 d. nutarimu Nr. 1079 „Dėl Dokumentų legalizavimo ir tvirtinimo pažyma (apostille) tvarkos aprašo patvirtinimo“, ir 1961 m. spalio 5 d. Hagos konvencija dėl užsienio valstybėse išduotų dokumentų legalizavimo panaikinimo, išskyrus atvejus, kai pagal Lietuvos Respublikos tarptautines sutartis ar Europos Sąjungos teisės aktus dokumentas yra atleistas nuo legalizavimo ir (ar) tvirtinimo žymos (Apostille).

4. PIRKIMO DOKUMENTŲ PAAIŠKINIMAI IR PATIKSLINIMAI

4.1. Tiekėjas gali prašyti, kad perkančioji organizacija paaiškintų pirkimo dokumentus, taip pat teikti pasiūlymus dėl pirkimo dokumentų patikslinimų. Teikti pasiūlymus dėl pirkimo dokumentų patikslinimų ir kreiptis dėl pirkimo dokumentų paaiškinimo į perkančiąją organizaciją galima ne vėliau kaip likus 3 darbo dienoms iki pasiūlymų pateikimo termino pabaigos. Pirkimo dokumentų paaiškinimai ir patikslinimai gali būti teikiami ir perkančiosios organizacijos iniciatyva.
4.2. Paaiškinimai ir patikslinimai skelbiami CVP IS priemonėmis ir siunčiami užklausą pateikusiam bei visiems prie pirkimo prisijungusiems tiekėjams. Jei paaiškinimai ar patikslinimai teikiami perkančiosios organizacijos iniciatyva, jie skelbiami CVP IS priemonėmis. Paaiškinimai ir patikslinimai pateikiami likus ne mažiau kaip 1 darbo dienai iki pasiūlymų pateikimo termino pabaigos. Jei perkančioji organizacija paaiškinimų ar patikslinimų nepateikia iki nurodyto termino, pasiūlymų pateikimo terminas nukeliamas ne trumpesniam laikui nei tas, kiek vėluojama juos pateikti.
4.3. Perkančioji organizacija, paaiškindama ar patikslindama pirkimo dokumentus, užtikrina tiekėjų anonimiškumą, t. y. užtikrina, kad tiekėjai nesužinotų kitų tiekėjų, ketinančių dalyvauti pirkimo procedūrose, pavadinimų ir kitų rekvizitų.
4.4. Jei pateikti paaiškinimai ar patikslinimai iš esmės keičia pirkimo dokumentuose nustatytus reikalavimus pirkimo objektui, kvalifikacijos reikalavimus tiekėjui ar pasiūlymų rengimui, pasiūlymų pateikimo terminas skaičiuojamas iš naujo nuo paaiškinimų ar patikslinimų paskelbimo CVP IS priemonėmis dienos, o informacija apie atliktus pakeitimus siunčiama visiems prie pirkimo prisijungusiems tiekėjams ir paskelbiama prie pirkimo dokumentų.
4.5. Perkančioji organizacija nerengs susitikimo su tiekėjais dėl pirkimo dokumentų.

5. PASIŪLYMŲ RENGIMAS IR TEIKIMAS

5.1. Alternatyvių pasiūlymų pateikti neleidžiama.
5.2. Jei pasiūlymą teikia ūkio subjektų grupė, ji taip pat pateikia ir jungtinės veiklos sutarties kopiją. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant pirkimo sutartį bei šių įsipareigojimų vertės dalis, sudaranti bendrą pirkimo sutarties vertę. Jungtinės veiklos sutartis turi numatyti solidarią visų šios sutarties šalių atsakomybę už prievolių perkančiajai organizacijai nevykdymą. Taip pat turi būti pateikta informacija apie asmenį, atstovaujantį ūkio subjektų grupei bendraujant su perkančiąja organizacija.
5.3. Visi pasiūlyme pateikiami dokumentai turi būti pateikti elektronine forma (tiesiogiai suformuoti elektroninėmis priemonėmis arba skaitmeninės dokumentų kopijos). Pasiūlymo dokumentai turi būti suformuoti naudojant nediskriminuojančius, visuotinai prieinamus duomenų failų formatus (pvz., pdf, docx). Perkančiajai organizacijai kilus abejonių dėl dokumentų tikrumo, ji turi teisę reikalauti pateikti dokumentų originalus.
5.4. Pasiūlymas turi būti parengtas lietuvių kalba. Jei reikalaujami dokumentai negali būti pateikti lietuvių kalba, turi būti pateiktas patvirtintas vertimas (išverstame dokumente nurodant vertimą atlikusio asmens vardą, pavardę ir parašą).
5.5. Pasiūlymas turi būti pateiktas užpildant Pasiūlymo formą (Sąlygų 1 priedas) ir pridedant visus pirkimo dokumentuose reikalaujamus dokumentus.
5.6. Pasiūlymo kaina pateikiama eurais, išreiškiant ir apskaičiuojant taip, kaip nurodyta Pasiūlymo formoje. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį paskutinę pasiūlymų pateikimo termino dieną. Į pasiūlymo kainą turi būti įskaityti visi mokesčiai ir visos tiekėjo išlaidos, būtinos pirkimo sutarties įvykdymui.
5.7. Pasiūlyme tiekėjas turi aiškiai nurodyti, kuri pasiūlymo informacija yra konfidenciali, vadovaujantis VPĮ 20 straipsniu. Jeigu perkančiajai organizacijai kyla abejonių dėl tiekėjo pasiūlyme nurodytos informacijos konfidencialumo, ji privalo prašyti tiekėjo įrodyti, kodėl nurodyta informacija yra konfidenciali. Jeigu tiekėjas nepateikia tokių įrodymų arba pateikia netinkamus įrodymus, laikoma, kad tokia informacija yra nekonfidenciali.
5.8. Pasiūlymą sudaro tiekėjo pateiktų duomenų bei dokumentų visuma:
5.8.1. CVP IS pasiūlymo lango eilutėje „Prisegti dokumentai“ pateikti duomenys ir dokumentai:
5.8.1.1. užpildyta Pasiūlymo forma;
5.8.1.2. įgaliojimo ar kito dokumento, suteikiančio teisę pateikti ir (ar) pasirašyti pasiūlymą bei kitus dokumentus, kopija (jeigu pasiūlymą pateikia ne tiekėjo vadovas);
5.8.1.3. informacija ir dokumentai pagal Sąlygų 5.2 papunktį (jei pasiūlymą teikia ūkio subjektų grupė);
5.8.1.4. kita reikalaujama informacija ir dokumentai.
5.8.2. pasiūlymo paaiškinimai bei atsakymai dėl pasiūlymo (jei tokių yra).
5.9. Pasiūlymas turi galioti 90 dienų nuo pasiūlymų pateikimo termino pabaigos. Perkančioji organizacija turi teisę prašyti, kad tiekėjas pratęstų pasiūlymo galiojimą, o tiekėjas gali atmesti tokį prašymą, neprarasdamas teisės į savo pasiūlymo galiojimo užtikrinimą, jeigu jo reikalaujama.
5.10. Pasiūlymas turi būti pateiktas iki datos nurodytos šio pirkimo skelbime. Perkančioji organizacija turi teisę pratęsti pasiūlymo pateikimo terminą.
5.11. Perkančioji organizacija nereikalauja pasiūlymą pasirašyti kvalifikuotu elektroniniu parašu. Pasiūlymas turi būti pasirašytas fiziniu ar elektroniniu parašu.
5.12. Iki pasiūlymų pateikimo termino pabaigos, tiekėjas gali pakeisti arba atšaukti savo pasiūlymą. Toks pakeitimas arba pranešimas pripažįstamas galiojančiu, jeigu perkančioji organizacija jį gavo iki pasiūlymų pateikimo termino pabaigos.
5.13. Tiekėjas pasiūlyme turi nurodyti ūkio subjektus, kurių pajėgumais remiasi, kad atitiktų tam tikrus kvalifikacijos reikalavimus tiekėjui ir pateikti įrodymus, patvirtinančius, kad tiekėjui šių ūkio subjektų ištekliai bus prieinami vykdant pirkimo sutartį.

6. PASIŪLYMŲ ŠIFRAVIMAS

6.1. Tiekėjo teikiamas pasiūlymas gali būti užšifruojamas. Tiekėjas, nusprendęs pateikti užšifruotą galutinį pasiūlymą, turi:
6.1.1. iki pasiūlymų pateikimo termino pabaigos naudodamasis CVP IS priemonėmis pateikti užšifruotą pasiūlymą (užšifruojamas visas pasiūlymas arba pasiūlymo dokumentas, kuriame nurodyta pasiūlymo kaina);
6.1.2. iki vokų su pasiūlymais atplėšimo procedūros (posėdžio) pradžios, t. y. iki datos nurodytos šio pirkimo skelbime, CVP IS susirašinėjimo priemonėmis pateikti slaptažodį, su kuriuo perkančioji organizacija galės iššifruoti pateiktą galutinį pasiūlymą. Iškilus CVP IS techninėms problemoms, kai tiekėjas neturi galimybės pateikti slaptažodžio per CVP IS susirašinėjimo priemones, tiekėjas turi teisę slaptažodį pateikti kitomis priemonėmis pasirinktinai: perkančiosios organizacijos oficialiu elektroniniu paštu, faksu arba raštu. Tokiu atveju tiekėjas turėtų būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su perkančiąja organizacija oficialiu jos telefonu ir (arba) kitais būdais).
6.2. Iki vokų su galutiniais pasiūlymais atplėšimo procedūros pradžios tiekėjui nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasi perkančioji organizacija negalėjo iššifruoti galutinio pasiūlymo, tiekėjo pasiūlymas (įskaitant derybų metu atliktus patikslinimus ir (ar) papildymus) vertinamas kaip galutinis pasiūlymas.


7. SUSIPAŽINIMAS SU PASIŪLYMAIS IR JŲ VERTINIMAS

7.1. Pradinis susipažinimas su CVP IS priemonėmis pateiktais pasiūlymais vyks laiku nurodu šio pirkimo skelbime.
7.2. Ekonomiškai naudingiausias pasiūlymas išrenkamas pagal kainą.
7.3. Pasiūlymų vertinimo metu perkančioji organizacija:
7.3.1. įvertina, ar teikėjo pateiktas pasiūlymas atitinka pirkimo dokumentuose nustatytus reikalavimus, nesusijusius su pirkimo objektu, jo techninėmis charakteristikomis;
7.3.2. įvertina, ar tiekėjo siūlomas pirkimo objektas atitinka pirkimo dokumentuose nustatytus reikalavimus;
7.3.3. įvertina, ar nėra pasiūlyme nurodytos kainos apskaičiavimo klaidų;
7.3.4. įvertina, ar tiekėjo pasiūlyme nurodytas kaina nėra per didelė ir perkančiajai organizacijai nepriimtina.
7.3.5. įvertina, ar tiekėjo pasiūlyme nurodyta kaina (jos sudedamosios dalys) neatrodo neįprastai maža;
7.3.6. įvertina, ar pagal pateiktuose dokumentuose nurodytą informaciją tiekėjas atitinka kvalifikacijos reikalavimus tiekėjui.
7.5. Jeigu dalyvis pateikė netikslius, neišsamius ar klaidingus dokumentus ar duomenis apie atitiktį pirkimo dokumentų reikalavimams arba šių dokumentų ar duomenų trūksta, perkančioji organizacija nepažeisdama lygiateisiškumo ir skaidrumo principų prašo dalyvį šiuos dokumentus ar duomenis patikslinti, papildyti arba paaiškinti per jos nustatytą protingą terminą. Tikslinami, papildomi, paaiškinami ir pateikiami nauji gali būti tik dokumentai ar duomenys dėl tiekėjo atitikties kvalifikacijos reikalavimams, tiekėjo įgaliojimas asmeniui pasirašyti pasiūlymą, jungtinės veiklos sutartis ir dokumentai, nesusiję su pirkimo objektu, jo techninėmis charakteristikomis, sutarties vykdymo sąlygomis ar pasiūlymo kaina.
7.6. Perkančioji organizacija gali prašyti dalyvių patikslinti, papildyti arba paaiškinti savo pasiūlymus, tačiau ji negali prašyti, siūlyti arba leisti pakeisti pasiūlymo esmės – pakeisti kainą arba padaryti kitų pakeitimų, dėl kurių pirkimo dokumentų reikalavimų neatitinkantis pasiūlymas taptų atitinkantis pirkimo dokumentų reikalavimus.
7.7. Jeigu dalyvio pasiūlyme nurodyta kaina (jos sudedamosios dalys) atrodo neįprastai maža, perkančioji organizacija gali prašyti dalyvį ją pagrįsti, vadovaujantis VPĮ 57 straipsnio 2 ir 3 dalių nuostatomis.
7.8. Perkančioji organizacija, pasiūlymų vertinimo metu radusi pasiūlyme nurodytos kainos apskaičiavimo klaidų, prašo dalyvių per jos nurodytą terminą ištaisyti pasiūlyme pastebėtas aritmetines klaidas, nekeičiant susipažinimo su pasiūlymais metu užfiksuoto kainio. Taisydamas pasiūlyme nurodytas aritmetines klaidas, dalyvis gali taisyti kainos sudedamąsias dalis, tačiau neturi teisės atsisakyti kainos sudedamųjų dalių arba papildyti kainą naujomis dalimis.
7.9. Sudaroma pasiūlymų eilė. Į pasiūlymų eilę įtraukiami tiekėjai, kurių pasiūlymai atitiko pirkimo dokumentuose nustatytus reikalavimus. Pasiūlymų eilė sudaroma ekonominio naudingumo mažėjimo tvarka. Jei kelių tiekėjų pasiūlymų ekonominis naudingumas yra vienodas, sudarant pasiūlymų eilę, pirmesnis įrašomas tiekėjas, kurio pasiūlymas pateiktas anksčiausiai. Eilė nesudaroma, jei pasiūlymą pateikė ar, pirkimo procedūrų metu atmetus kitus pasiūlymus, liko vienas tiekėjas.
7.10. Nustatomas pirkimo laimėtojas. Laimėtoju gali būti pasirenkamas tik toks tiekėjas, kurio pasiūlymas atitinka pirkimo dokumentuose nustatytus reikalavimus ir jo pasiūlymo kaina nėra per didelė ir perkančiajai organizacijai nepriimtina.
7.11. Perkančioji organizacija suinteresuotiems dalyviams ne vėliau kaip per 5 darbo dienas raštu praneša apie priimtą sprendimą nustatyti laimėjusį pasiūlymą, dėl kurio bus sudaroma pirkimo sutartis. Jei kitas dalyvis paprašo raštu, jam pateikia VPĮ 58 straipsnio 2 dalyje nurodytos atitinkamos informacijos, kuri dar nebuvo pateikta pirkimo procedūrų metu, santrauką, nurodo nustatytą pasiūlymų eilę ir laimėjusį pasiūlymą. Jei būtų priimtas sprendimas nesudaryti pirkimo sutarties, perkančioji organizacija taip pat nurodo priežastis, dėl kurių priimtas toks sprendimas.
7.12. Tiekėjas, kurio pasiūlymas laimėjo, kviečiamas sudaryti pirkimo sutartį.



8. KITOS SĄLYGOS IR INFORMACIJA

8.1. Pirkimo sutarties sudarymo atidėjimo terminas netaikomas.
8.2. Perkančioji organizacija, gavusi tiekėjo pretenziją, nedelsdama sustabdo pirkimo procedūras, kol bus išnagrinėta ši pretenzija ir priimtas sprendimas. Perkančioji organizacija negali sudaryti pirkimo sutarties anksčiau negu po 5 darbo dienų nuo rašytinio pranešimo apie jos priimtą sprendimą išsiuntimo pretenziją pateikusiam tiekėjui ir suinteresuotiems dalyviams dienos.
8.3. Perkančioji organizacija turi teisę savo iniciatyva nutraukti pradėtas pirkimo procedūras. Tai gali būti atliekama bet kuriuo metu iki pirkimo sutarties sudarymo, jeigu atsirado aplinkybių, kurių nebuvo galima numatyti. Pirkimo procedūras nutraukti privaloma, jeigu buvo pažeisti VPĮ 17 straipsnio 1 dalyje nustatyti principai ir atitinkamos padėties negalima ištaisyti. Nutraukus pirkimo procedūras, apie tai pranešama visiems pasiūlymus pateikusiems (iki pasiūlymo pateikimo termino pabaigos – pirkime CVP IS užsiregistravusiems) tiekėjams. Pirkimo procedūrų nutraukimo atveju neatlyginami jokie patirti nuostoliai.
8.4. Ginčai dėl pirkimo nagrinėjami vadovaujantis VPĮ VII skyriaus nuostatomis.

9. PIRKIMO SUTARTIES SĄLYGOS

9.1. Pirkimo sutarties projektas pateikiamas Sąlygų 3 priede.
9.2. Perkančioji organizacija gali nuspręsti nesudaryti pirkimo sutarties su ekonomiškai naudingiausią pasiūlymą pateikusiu tiekėju, jeigu paaiškėja, kad pasiūlymas neatitinka VPĮ 17 straipsnio 2 dalies 2 punkte nurodytų aplinkos apsaugos, socialinės ir darbo teisės įpareigojimų.






























Pastato priežiūros paslaugų teikimo skelbiamos apklausos sąlygų 1 priedas

(Pasiūlymo forma)

PASIŪLYMAS 

PASTATO PRIEŽIŪROS PASLAUGŲ PIRKIMUI

Bendrajam pagalbos centrui 

[bookmark: _Toc147739116]1. INFORMACIJA APIE TIEKĖJĄ

	Tiekėjo arba ūkio subjektų grupės narių pavadinimas (-ai)
	

	Tiekėjo arba ūkio subjektų grupės narių juridinio asmens kodas (-ai) (tuo atveju, jei pasiūlymą teikia fizinis asmuo - verslo pažymėjimo Nr. ar pan.), adresas (-ai)
	

	Ūkio subjektų grupės narys, atstovaujantis grupei (pildoma, jei pasiūlymą teikia ūkio subjektų grupė)
	

	Už pasiūlymą atsakingo asmens pareigos, vardas, pavardė, tel. nr., el. paštas
	


[bookmark: _Toc329443227]
2. INFORMACIJA APIE SUBTIEKĖJUS
(pildoma, jei tiekėjas pasitelkia subtiekėjus)

	Eil. Nr.
	
Pirkimo sutarties dalies (pirkimo objekto dalies sutarties dalies), perduodamos vykdyti subtiekėjui, aprašymas
	
Subtiekėjo pavadinimas (jeigu žinomas)

	1.
	
	

	...
	
	




3. INFORMACIJA APIE ŪKIO SUBJEKTUS, SPECIALISTUS, KURIŲ PAJĖGUMAIS REMIAMASI
(pildoma, jei tiekėjas remiasi kito ūkio subjekto, specialisto* pajėgumais)

	Eil. Nr.
	
Kvalifikacijos reikalavimas, kuriam įrodinėti, bus remiamasi 
	
Ūkio subjekto pavadinimas

	1.
	
	

	...
	
	



* šioje lentelėje taip pat pateikiama informacija apie specialistus, kuriais bus remiamasi įrodinėjant kvalifikaciją ir vykdant sutartį, tačiau pasiūlymo pateikimo metu jie nėra tiekėjo ar jo pasitelkiamo(ų) subteikėjo(ų) darbuotojai, tačiau laimėjimo atveju bus įdarbinti
4. PASIŪLYMO KAINA 

	Paslaugų pavadinimas
	Kiekis, vnt. 
	Kaina,
Eur be PVM
	PVM suma
	Kaina,
Eur su PVM

	1
	2
	3
	4
	5

	Statinių techninės priežiūros paslaugos
	1 mėn.
	
	
	

	Šildymo ir karšto vandens tiekimo sistemų techninė priežiūra ir aptarnavimas
	1 mėn
	
	
	

	Elektros tiekimo ir gamybos vidaus ir išorės tinklų priežiūra ir techninis aptarnavimas
	1 mėn
	
	
	

	Vandentiekio ir nuotekų sistemų techninė priežiūra ir administravimas
	1 mėn
	
	
	

	Priešgaisrinės sistemos techninė priežiūra ir aptarnavimas
	1 mėn
	
	
	

	Langų, vitrinų ir durų priežiūra ir remontas
	1 mėn
	
	
	

	Oro kondicionierių techninė priežiūra, remontas ir aptarnavimas
	1 mėn
	
	
	

	Pastato vėdinimo ir kondicionavimo sistemos priežiūra, remontas ir aptarnavimas
	1 mėn
	
	
	

	Automatinės gaisro aptikimo sistemos priežiūra, remontas ir aptarnavimas
	1 mėn
	
	
	

	Vėsinimo sistemos techninė priežiūra, remontas ir aptarnavimas
	1 mėn
	
	
	

	Dūmų šalinimo sistemos įrangso techninė priežiūra, remontas ir aptarnavimas
	1 mėn
	
	
	

	Pastato inžinerinių sistemų automatinio valdymo kompiterinės programos EXO (toliau – Programa) reglamentiniai darbai
	1 mėn
	
	
	

	Bendra suma (mėnesio abonentas, be avarijų likvidavimų darbų)
	1 mėn
	
	
	





Į pasiūlymo kainą įskaičiuotos visos išlaidos ir visi mokesčiai, taip pat ir PVM. (Tais atvejais, kai pagal galiojančius teisės aktus tiekėjui nereikia mokėti PVM, jis nurodo priežastis, dėl kurių PVM nemoka.)
Į nurodytą kainą nėra įtraukiamos išlaidos už techninėje specifikacijoje nurodytas paslaugų teikimo metu sunaudotos medžiagas ir papildomus avarijų likvidavimo darbus. 
Bendra pasiūlymo kaina nurodoma suapvalinta, paliekant du skaitmenis po kablelio.

5. PAPILDOMŲ DARBŲ VALANDINIAI ĮKAINIAI

	Papildomų darbų 1 darbuotojo valandos įkainis darbo dienom (8-17 val.) eurais su PVM
	Papildomų darbų 1 darbuotojo valandos įkainis darbo dienom ne darbo valandomis (17-8 val.) eurais su PVM
	Papildomų darbų 1 darbuotojo valandos įkainis išeiginėmis ir švenčių dienomis eurais su PVM

	
	
	



6. SU PASIŪLYMU PATEIKIAMI DOKUMENTAI

	Eil. Nr.
	Dokumento pavadinimas

	Lapų skaičius

	   1.
	
	

	...
	
	




7. KONFIDENCIALI INFORMACIJA

	Eil. Nr.
	Pateikto dokumento pavadinimas
(nurodomi visi dokumentai pagal Sąlygų 5.7 punkto nuostatas)

	   1.
	

	...
	



Pasirašydamas šį pasiūlymą, tvirtintu, kad:
1) atitinkame pirkimo sąlygų 3.1 papunktyje nustatytus kvalifikacijos reikalavimus;
2) pasiūlymas galioja Sąlygų 5.9 papunktyje nurodytą terminą;
3) sutinku su visomis pirkimo dokumentuose nustatytomis sąlygomis;
4) į siūlomą kainą įskaičiuotos visos sutarties vykdymo išlaidos ir kad mes prisiimame riziką už visas išlaidas, kurias teikdami pasiūlymą ir laikydamiesi pirkimo dokumentuose nustatytų reikalavimų, privalėjome įskaičiuoti į pasiūlymo kainą;
5) pasiūlyme pateikti duomenys yra tikri.


______________________________________________________
      (Tiekėjo arba jo įgalioto asmens vardas, pavardė, parašas)

____________________



Pastato priežiūros paslaugų teikimo skelbiamos apklausos sąlygų 4 priedas

(Siūlomų specialistų sąrašo forma)

SIŪLOMŲ SPECIALISTŲ, ATSAKINGŲ UŽ PIRKIMO SUTARTIES ĮVYKDYMĄ, SĄRAŠAS


	Eil.
Nr.
	Specialisto vardas, pavardė
	Specialisto pareigos, kurioms laimėjimo atveju bus skiriamas pirkimo sutarties vykdymas
	Išsilavinimas ir kvalifikacija
	Kvalifikaciją patvirtinantis dokumentas, jį išdavusios įstaigos pavadinimas ir išdavimo data

	1
	2
	3
	4
	5

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	





_______________________

